CELEX: 32014R1292
Language: hu
Date: 2014-07-17 00:00:00
Title: A Bizottság 1292/2014/EU felhatalmazáson alapuló rendelete ( 2014. július 17. ) az EN 14342 szabvány hatálya alá tartozó bizonyos, bevonat nélküli fa padlóburkolatok tűzzel szembeni viselkedés tekintetében, vizsgálat nélkül történő osztályozásának feltételeiről  EGT-vonatkozású szöveg

5.12.2014   
            
            
               HU
            
            
               Az Európai Unió Hivatalos Lapja
            
            
               L 349/27
            
         A BIZOTTSÁG 1292/2014/EU FELHATALMAZÁSON ALAPULÓ RENDELETE
   (2014. július 17.)
   az EN 14342 szabvány hatálya alá tartozó bizonyos, bevonat nélküli fa padlóburkolatok tűzzel szembeni viselkedés tekintetében, vizsgálat nélkül történő osztályozásának feltételeiről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 27. cikke (5) bekezdésére,
   mivel:
   
               (1)
            
            
               A 2000/147/EK bizottsági határozattal (2) elfogadásra került egy, az építési termékek tűzzel szembeni viselkedéssel kapcsolatos teljesítményének osztályozását lehetővé tevő rendszer. A fa padlóburkolatok az említett határozat hatálya alá eső építési termékek közé tartoznak.
            
         
               (2)
            
            
               Vizsgálatok azt mutatták, hogy az EN14342 harmonizált szabvány hatálya alá tartozó fa padlóburkolatok tűzzel szembeni viselkedés tekintetében stabil és kiszámítható teljesítményt nyújtanak, amennyiben esetükben teljesülnek bizonyos, a fa sűrűségével, a padlóburkolat vastagságával és a termék végső felhasználásával kapcsolatos feltételek.
            
         
               (3)
            
            
               Ezért úgy kell tekinteni, hogy az EN14342 harmonizált szabvány hatálya alá tartozó fa padlóburkolatok további vizsgálatok nélkül is megfelelnek a 2000/147/EK határozatban a tűzzel szembeni viselkedés tekintetében megállapított teljesítményosztályok feltételeinek,
            
         ELFOGADTA EZT A RENDELETET:
   1. cikk
   Úgy tekintendő, hogy az EN14342 harmonizált szabvány hatálya alá tartozó, a mellékletben meghatározott feltételeket teljesítő fa padlóburkolatok vizsgálat nélkül is megfelelnek a mellékletben megnevezett teljesítményosztályoknak.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 17-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 88., 2011.4.4., 5. o.
   
   
      (2)  A Bizottság 2000. február 8-i 2000/147/EK határozata az építési termékek tűzzel szembeni viselkedés alapján történő osztályzása tekintetében a 89/106/EGK tanácsi irányelv végrehajtásáról (HL L 50., 2000.2.23., 14. o.).
   
      MELLÉKLET
      
                  Termék (1)
                      (7)
                  
               
               
                  A termék leírása (4)
                  
               
               
                  Legkisebb átlagos sűrűség (5)
                  
                  (kg/m3)
               
               
                  Legkisebb teljes vastagság
                  (mm)
               
               
                  Beépítés módja
               
               
                  Padlóburkolat osztálya (3)
                  
               
            
                  Fa padlóburkolat
               
               
                  Tömör fa padlóburkolat erdei vagy lucfenyőből
               
               
                  Erdei fenyő: 480
                  Lucfenyő: 400
               
               
                  14
               
               
                  Alatta légrés nélkül
               
               
                  Dfl-s1
               
            
                  Fa padlóburkolat
               
               
                  Tömör fa padlóburkolat bükkből, tölgyből, erdei vagy lucfenyőből
               
               
                  Bükk: 700
                  Tölgy: 700
                  Erdei fenyő: 430
                  Lucfenyő: 400
               
               
                  20
               
               
                  Alatta légréssel vagy anélkül
               
               
                  Dfl-s1
               
            
                  Faparketta
               
               
                  Egyrétegű tömör fa parketta dióból
               
               
                  650
               
               
                  8
               
               
                  Hordozófelülethez ragasztva (6)
                  
               
               
                  Dfl-s1
               
            
                  Faparketta
               
               
                  Egyrétegű tömör fa parketta tölgyből, juharból vagy kőrisből
               
               
                  Kőris: 650
                  Juhar: 650
                  Tölgy: 720
               
               
                  8
               
               
                  Hordozófelülethez ragasztva (6)
                  
               
               
                  Dfl-s1
               
            
                  Faparketta
               
               
                  Többrétegű fa parketta legalább 3,5 mm vastagságú tölgy felső réteggel
               
               
                  550
               
               
                  15 (2)
                  
               
               
                  Alatta légrés nélkül
               
               
                  Dfl-s1
               
            
                  Fa padlóburkolatok és parketta
               
               
                  Egyéb tömör fa padlóburkolatok és parketta
               
               
                  400
               
               
                  6
               
               
                  Valamennyi mód
               
               
                  Efl
                  
               
            
         (1)  Az EN ISO 9239-1 szabványnak megfelelően a padlóburkolatot legalább D-s2, d0 osztályú, legalább 400 kg/m3 sűrűségű hordozófelületre kell erősíteni, vagy alatta (legalább 30 mm magas) légréssel kell elkészíteni.
      
         (2)  Tartalmazhat egy legalább Efl osztályú, legfeljebb 3 mm vastagságú és legalább 280 kg/m3 sűrűségű közbenső réteget.
      
         (3)  A 2000/147/EK határozat mellékletének 2. táblázatában meghatározott osztály.
      
         (4)  Felületi bevonat nélkül.
      
         (5)  Az EN 13238 szabványnak megfelelően előkészítve (50 % RH, 23 °C).
      
         (6)  Legalább D-s2, d0 osztályú hordozófelület.
      
         (7)  Lépcsőfokokra is érvényes.